CELEX: C2005/330/19
Language: da
Date: 2005-12-24 00:00:00
Title: Sag C-384/05: Anmodning om præjudiciel afgørelse forelagt ved dom afsagt den  14. oktober 2005  af Hoge Raad der Nederlanden i sagen Johan Piek mod den nederlandske stat (Ministeriet for Landbrug, Natur og Fødevarekvalitet)

24.12.2005   
            
            
               DA
            
            
               Den Europæiske Unions Tidende
            
            
               C 330/10
            
         Anmodning om præjudiciel afgørelse forelagt ved dom afsagt den 14. oktober 2005 af Hoge Raad der Nederlanden i sagen Johan Piek mod den nederlandske stat (Ministeriet for Landbrug, Natur og Fødevarekvalitet)
   (Sag C-384/05)
   (2005/C 330/19)
   Processprog: nederlandsk
   Ved dom afsagt den 14. oktober 2005, indgået til Domstolens Justitskontor den 24. oktober 2005, har Hoge Raad der Nederlanden i sagen Johan Piek mod den nederlandske stat (Ministeriet for Landbrug, Natur og Fødevarekvalitet) forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Er artikel 3, stk. 1, i Rådets forordning (EØF) nr. 857/84 af 31. marts 1984 (1) til hinder for en national ordning, der er fastsat til gennemførelse af denne bestemmelse, og som er udformet således, at producenter, der har påtaget sig investeringsforpligtelser, uanset om det er sket som led i en udviklingsplan eller ikke, kun kan opnå en særlig referencemængde, såfremt de har påtaget sig disse investeringsforpligtelser efter den 1.september 1981, men før den 1. marts 1984?
            
         
               2)
            
            
               Såfremt spørgsmål 1 ikke kan besvares generelt: På grundlag af hvilke kriterier skal det afgøres, hvorvidt den i spørgsmål 1 nævnte tidsmæssige begrænsning er forenelig med forordning nr. 857/84?
            
         
      (1)  Rådets forordning (EØF) nr. 857/84 af 31.3.1984 om almindelige regler for anvendelsen af den i artikel 5c i forordning (EØF) nr. 804/68 omhandlede afgift på mælk og mejeriprodukter. EFT L 90, s. 13.